قوزئی کوره یئنی بیر بالیستیک موشک سیناغی ائتدی.
بئله‌جه پیونگ یانگ رهبرلیگی ایل باشین‌دان بو یانا یئددینجی موشک سیناغینی ائتمیش اولدو.
قوزئی کوره، یئنی تیپ اوزون منزیل‌لی بالیستیک موشک‌ین آغیر نوکلئر باش‌لیق داشییا بیله‌جک قورولوشدا اولدوغونو ائشیتدیردی.
سیناق، پیونگ یانگ رهبرلیگی‌نین دوغرو شرط‌لر آلتیندا آمریکان رهبرلیگی ایله دیالوق قورماغا حاضیر اولدوغونو دویورماسین‌دان ساعت‌لر سونرا رئاللاشدیریلدی.
30  دقیقه هاوادا قالان و 800 کیلومتر گیدن موشک ژاپون دنیزینه دوشدو.
آمریکان پاسیفیک گوجلر قوموتانلیغی، قوزئی کوره‌نین بالیستیک بیر موشک فیرلاتدیغینی تصدیقله‌دی.
اولوسلار آراسی اعتراض‌لار ایسه اوچقون کیمی بؤیودو.
آمریکا پرزیدنتی دونالد ترامپ، قوزئی کوره‌یه قارشی داها آغیر اولوسلار آراسی تحریم‌لر تطبیق اولونماسی چاغیریشی ائتدی.
ژاپون باش ناظیری شینزو آبه ده، خبردارلیق‌لارا قولاق آسمایان قوزئی کوره‌نی بیر دفعه داها آغیر بیر دیلله تنقید ائتدی و قینادی.
آبه،
"اولوسلار آراسی توپلومون اعتراضینا باخمایا‌راق، قوزئی کوره یئنه موشک آتدی. بو قبول ائدیله بیلمز و شیدتله قیناییریق" دئدی.
شهینزو آبه آیریجا موتتفیق‌لری آمریکا و جنوبی کوره ایله اینکیشاف‌لاری یاخین‌دان تعقیب ائتدیک‌لرینی و داوام‌لی اونسیت حالیندا اولدوق‌لارینی ایفاده ائده‌رک،
"قوزئی کوره‌نین آغیر بیر شکیلده خبردار ائدیلمه‌سی اوچون چین، روسیا و اولوسلار آراسی توپلومون دیگر عضو‌لری ایله ده گؤروشمه‌لر ائدیریک" دئیه دانیشدی.
جنوبی کوره ده یئنی موشک سیناغینی ' تلسیک بیر تخریبات ' اولا‌راق خاراکتریزه ائتدی.
دولت باشقانی "مون جائه این"، عاجیل میللی امنیت کونفرانسی ائتدی.
توپلانتی‌نین آردین‌دان دانیشان مطبوعات سؤزچوسو یوون یوونگ-چان، قوزئی کوره‌نی قینادیق‌لارینی بیلدیریب.
سؤزچو، بو سیناغین بیرلشمیش میللت‌لر تشکیلاتی‌نین امنیت شوراسی‌نین قرارینا ضد و اولوسلار آراسی باریش و امنیته آچیق بیر میدان اوخوما اولدوغونو سؤیله‌دی.
فرانسا دا، قوزئی کوره‌نین بالیستیک موشک سیناغینی پیسله‌ییب و
"قوزئی کوره، اولوسلار آراسی مسئولیت‌لرینی بو شکیلده پوزا‌راق بؤلگه‌سل و قلوبال امنیته تهدید اولماغی داوام ائتدیردیگینی بیر دفعه داها گؤسترمیش‌دیر." دئدی.
خاریجی ایشلر ناظیرلیگین‌دن ائدیلن یازیلی آچیقلامادا، فرانسانین، قوزئی کوره‌نی نوکلئر و بالیستیک پروقرام‌لاری‌نین تصدیق ائدیله بیلر و گئری دؤنوله‌مز شکیلده سونلاندیرما موضوعسون‌داکی اولوسلار آراسی مسئو‌لیت‌لرینه گئجیکمه‌دن اویمایا چاغیردیغی قید ائدیلدی.
بو آرادا، قوزئی کوره‌نین یئنی بالیستیک موشک سیناغی ائتمه‌سی‌نین آردین‌دان بیرلشمیش میلّتلرعمومی قورولو صاباح عاجیل توپلانتی ائده‌جک ائده‌جک.
